Thomas Gradin

Thomas Kjell Gradin (s. 18. helmikuuta 1956 Sollefteå, Ruotsi Viitattu 22.6.2015.) on ruotsalainen entinen NHL-jääkiekkoilija. NHL:ssä Gradin pelasi kahdeksan kautta Vancouver Canucksissa ja yhden kauden Boston Bruinsissa.Gradin pelasi NHL-urallaan 677 ottelua joissa teki 209 maalia ja antoi 384 maalisyöttöä. Jäähyjä hänelle tuomittiin 298 minuuttia.
Ennen NHL-uraansa hän pelasi Ruotsin pääsarjassa Modossa ja AIK:ssa ja NHL-uransa jälkeen AIK:ssa ja Västeråsissa. Gradin edusti myös Ruotsia vuoden 1978 MM-kisoissa ja Kanada Cupissa 1981 ja 1984. 
Pelaajauransa jälkeen Gradin on toiminut vuodesta 1994 asti Vancouver Canucksin kykyjenetsijänä.

 Lähteet 

Luokka:Ruotsalaiset jääkiekkoilijat
Luokka:Chicago Blackhawksin varaamat pelaajat
Luokka:Vuonna 1956 syntyneet
Luokka:Elävät henkilöt